Diari Oficial de la Generalitat Valenciana


Sumari del DOGV 5442, del 02-02-2007 (2007/191)

Informació pública de l'estudi de detall del solar situat al carrer de València, número 32-34.
----------------------------------------------------------------------------------------------

### Dades del document

Número de DOGV
:   5442

Data del DOGV
:   02-02-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/191


Data del document
:   22-12-2006

Organisme emissor
:   Ajuntament de la Pobla de Vallbona

Tipus de document
:   Informació Pública

Descriptors 

:   * Pobla de Vallbona, la
    * administració local
    * pla d'urbanisme

Decret número 2836/2006, de l'Alcaldia Presidència, sobre tràmit d'informació pública de l'estudi de detall del solar situat al carrer de València, núm. 32-34.  
Es dóna compte de l'expedient tramitat en relació amb l'estudi de detall formulat per la mercantil Obres i Projectes Nova Construcció, SL, del qual es deduïxen els següents antecedents i fonaments de dret.  
I. Antecedents  
I.1. Francisco Rodrigo Llopis, amb DNI 60526033-O, en representació de la mercantil Obres i Projectes Nova Construcció, SAL, amb CIF A-96185244, per mitjà de document amb registre d'entrada número 13080, de data 4 d'agost del 2006, ha presentat un estudi de detall de solar situat al carrer de València, núm. 32-34. Clau r.1. sòl urbà Eixample.  
I.2. L'estudi de detall té com a objecte la reordenació de volums de la parcel·la situada al carrer de València, núm. 32-34, a fi de permetre la materialització de l'aprofitament adjudicat que, amb l'ordenació actual, resulta impossible.  
Igualment, i amb la finalitat d'esgotar l'aprofitament adjudicat, es procedix a la creació d'un vial de vianants, amb la finalitat de dotar a la parcel·la d'un major perímetre de fatxada a via pública.  
I.3. L'arquitecte municipal, emet un informe favorable a l'estudi de detall presentat, en data 7 de novembre del 2006.  
I.4. L'estudi de detall s'ajusta a les determinacions contingudes en l'article 5, apartat 3, de l'ordenança municipal reguladora dels criteris tècnics que han d'aplicar-se als estudis de detall, que va ser aprovada pel Ple de l'ajuntament en la sessió del dia 19 d'abril del 2006, i publicada en el Butlletí Oficial de la Província de València número 117, de data 18 de maig del 2006.   
 Art.5.3. "Estudis de detall que donen lloc a la generació d'espais interiors de domini públic municipal, sense augment del número de plantes establides en el planejament.".  
II. Fonaments de dret  
II.1. Examinat l'estudi de detall formulat per l'interessat, es constata que la documentació aportada es correspon amb l'exigida en els articles 109 i següents del Decret 67/2006, de 12 de maig, pel qual s'aprova el Reglament d'Ordenació i Gestió Territorial i Urbanística.  
En este sentit, l'estudi de detall, incorpora la documentació següent:  
Plànols d'informació.  
Plànol d'ordenació detallada de l'àmbit afectat segons el planejament vigent.  
Memòria justificativa.  
Justificació de les solucions adoptades i de l'adequació a les previsions del pla que els reclame.   
Com es procedix a la reordenació de volums, s'acompanya un estudi comparatiu de l'edificabilitat pròpia de les determinacions previstes en el pla i de les que s'obtenen en el plans d'ordenació.  
Plans a escala adequada (1:500, com a mínim) que expressen les determinacions que es completen, adapten o reajusten, amb referències precises a la nova ordenació i la seua relació amb l'anterior.  
II.2. L'article 79 de la Llei Urbanística Valenciana disposa que els estudis de detall es formularan per a les àrees o en els supòsits previstos pels plans, havent de comprendre, com a mínim, illes o unitats urbanes equivalents completes i, tindran com a objecte -article 100.3 del Reglament de Planejament de la Comunitat Valenciana-, l'assenyalament d'alineacions i rasants, així com l'ordenació de volums d'acord amb les especificacions del Pla corresponent.  
En cap cas, els estudis de detall, podran alterar el destí del sòl, augmentar el seu aprofitament urbanístic, ni suprimir ni reduir els vials establits pel pla, encara que sí podran variar el seu disseny a fi de permetre el desenvolupament urbanístic d'un determinat àmbit d'actuació.  
D'acord amb el que establix l'article 90.2 de la Llei 16/2005, de 30 de desembre, de la Generalitat, Urbanística Valenciana, quan l'estudi de detall no siga promogut amb motiu d'una actuació integrada, se sotmetran a informació pública pel termini d'un mes anunciada en el Diari Oficial de la Generalitat Valenciana i en un diari no oficial d'àmplia difusió en la localitat, segons el que establix l'art. 83.2.a) de la LUV.  
II.3. Conforme disposa l'article 21 de la Llei 7/1985, de 2 d'abril, Reguladora de les Bases del Règim Local -segons redacció acordada per Llei 57/2003, de 16 de desembre, de Mesures per a la Modernització del Govern Local-, correspon a l'Alcaldia el sotmetiment a informació pública dels estudis de detall.  
Per tot això, en l'exercici de les meues competències, resolc:  
Primer. Sotmetre a informació pública l'estudi de detall del solar situat al carrer de València, núm. 32-34, tramitat a instàncies de la mercantil Obres i Projectes Nova Construcció, SAL.  
La informació pública s'anunciarà mitjançant un edicte publicat en un diari d'informació general editat a la Comunitat Valenciana i -posteriorment o simultàniament - en el Diari Oficial de la Generalitat Valenciana, advertint de la possibilitat de formular al·legacions durant el termini d'un mes a comptar d'esta última publicació. Abans de la publicació de l'edicte, es remetrà avís del seu contingut al domicili fiscal dels que consten en el Cadastre com a titulars de drets afectats.  
Segon. Notificar este acord als interessats en l'expedient i als servicis municipals corresponents.  
Ho mana i firma l'alcalde president.  
La Pobla de Vallbona, 22 de desembre de 2006.- L'alcalde president: Guillermo García Báguena. El secretari (p. a. l'oficial major): J. Ignacio del Saz Salazar.